text: Urne med aske stjålet fra Nebsager kirke
  14 juni 2013 kl. 09.23
  Ved et indbrud natten til torsdag har tyve stjålet urnen med aske fra kapellet i Nebsager Kirke ved Hornsyld. Urnen var gjort klar og stod på graverens kontor og ventede på, at familien til den afdøde skulle deltage i urnenedsættelsen.
  Graver Peter Jensen mødte torsdag morgen op et gennemrodet kontor. Døren til kapellet og hans kontor brudt op.
  
  Urnen kan være efterladt et tilfældigt sted
  - Det er en meget trist sag. Jeg har aldrig oplevet noget lignende før, siger Peter Jensen, der har kontaktet TV SYD for at få efterlyst urnen, der kan være efterladt af tyven på et tilfældigt sted.
  Den stjålne urne er blå og har en rose på.
  Hvis nogen finder den - eller hvis de har oplysninger i sagen - så må de meget gerne ringe til mig, siger Peter Jensen. Han kan træffes på telefon 22 12 89 89.
  Indbruddet er meldt til det lokale politi.
  Se mere i TV SYD NYHEDER kl. 19,30
  